  Майя Бывальцева Удмуртиысь гурт возёсъя но сиён-юонъя министерство улосвылысь агропром огъетэз 2025-тӥ арозь азинтонъя выль кун программаез кылдытон борды басьтӥськиз. 28-тӥ гудырикошконэ министерство бордын ужась мер кенешлэн паськытатэм пумиськоназ удысэз азинтонъя куинь стратегиен тодматӥзы. Со сярысь улосвылысь гурт возёъя но сиён-юонъя министерстволэн пресс-службаез ивортэ. Нырысетӥез стратегия – номыр но воштыны кулэ ӧвӧл. Ми быгатӥськом номыр но воштытэк, кун юрттэтлэсь быдӟалазэ али мында кельтыны – 2,3 миллиард манет. Дышем сямен удыс араз 2-3 процентлы будоз. Но ми валаськомы, сыӵе каллен азинскыса, милям вожвылъяськыны луонлыкмы кулэсме, угось рынокъёс паськытало, переработкалы пумен тросгес сырьё кулэ Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрКыкетӥез стратегия – йӧл, сӥль, чорыг, картофка но бакча сиёнъёс, етӥн поттонэз паськытатон понна юрттэтэз 2 миллиард 600 миллион манетозь будэтыса, али ужась удысъёсты ӝоггес азинтыны. Элькун коньдэтысь юрттэт нырысь ик пудо гидъёс пуктон, техника но ужан тӥрлык басьтон, вузпӧрын цифровизаци ортчытон но мукет со выллем ужъёслы висъяськоз. Куинетӥез стратегия – выль удысъёсты лыдэ басьтыса ӝог азинскон. Татын ми 1 тонна поттэм но вузам продукция понна субсидиос пыр тӥледлы азинскыны мылкыд сётӥськом. Эшшо выль вузпӧръёсты но удысъёсты азинтыны но ваньбур поттыны площадкаос понна инфраструктура кылдытыны капексъёс Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрОглом Кун программае тямыс подпрограммаос пырозы. Вить арскын гуртоослы улосвылын поттэм ваньбурын гурт возёс удыслэсь люкетсэ туала 6 процентысь 9 процентозь вуттыны кулэ, нош одӥг гектар музъем вылысь поттэм ваньбурлэсь быдӟалазэ 75 миллион 80 сюрс манетысь 89 миллион 340 сюрс манетозь. Экспортэз 2 миллион 900 сюрс долларысь 20 миллион долларозь будэтыны, удысэ инвестициослэсь быдӟалазэс – 7 миллиард 700 миллион манетысь 20 миллион 500 сюрс манетозь. Эшшо одӥгез ужпум – инвестици ӵектосъёсты быдэстон улэ музъем фондэз кылдытон. Кун программалэн ӵектосэз кӧня ке соглаштонъёсты ортчыны кулэ на.   Тегъёс: Ижкар Удмуртия гуртвозёс гуртвозёсъяминистерство  